ಸಾಹಿತ್ಯಿಕ "ಬೋಹೀಮಿಯಯನ್ ಗಳು" ಫ್ರೆಂಚ್ ನ ಕಲ್ಪನೆಯಲ್ಲಿ, ಅಲೆಮಾರಿ ರೋಮನಿಗಳೊಂದಿಗೆ (ಅವರು ಬೋಹೆಮಿಯ ದಿಂದ ಬಂದವರು ಎಂಬ ನಂಬಿಕೆಯಿಂದಾಗಿ ಅವರನ್ನು "ಬೋಹೀಮಿಯಯನ್ ಗಳು" ಎಂದು ಕರೆಯಲಾಗುತ್ತಿತ್ತು ), ಸಾಂಪ್ರದಾಯಬದ್ಧವಾದ ಸಮುದಾಯವನ್ನು ಹೊರತುಪಡಿಸಿ ಹೊರಗಿನಿಂದ ಬಂದವರೊಡನೆ ಮತ್ತು ಈ ಸಮುದಾಯದ ಅಸಮ್ಮತಿಯಿಂದ ತೊಂದರೆ ಪಡದವರೊಂದಿಗೆ ಸಂಬಂಧಿಸಿದ್ದಾರೆ. ಈ ಪದವು ನಿಗೂಢ ಜ್ಞಾನೋದಯದ ಸೂಚನೆಯನ್ನು ನೀಡುತ್ತದೆ (ಫಿಲಿಸ್ಟೈಯನ್(ಸಂಸ್ಕೃತಿ ವೈರಿ) ರಿಗೆ ವಿರುದ್ಧವಾಗಿ). ಅಲ್ಲದೇ ವೈಯಕ್ತಿಕ ಆರೋಗ್ಯದ ಬಗ್ಗೆ ಮತ್ತು ವೈವಾಹಿಕ ನಿಷ್ಠೆಯ ಬಗ್ಗೆ ಅಸಡ್ಡೆ ತೋರಿಸುವಂತಹ ಹೀನಾರ್ಥದ ಸೂಚನೆಯನ್ನು ಕೂಡ ಕೊಡುತ್ತದೆ. ಸೆವಿಲ್ಲೆಯಲ್ಲಿ ನಡೆದ ಫ್ರೆಂಚ್ ಗೀತನಾಟಕ "ಕಾರ್ಮೆನ್" ನಲ್ಲಿ ಸ್ಪ್ಯಾನಿಷ್ ರೋಮನಿಯನ್ನು ಮೈಲ್ಹ್ಯಾಕ್ ಮತ್ತು ಹ್ಯಾಲ್ವೀಸ್ ಲಿಬ್ರೆಟೊದಲ್ಲಿ(1875) "ಬೋಹೀಮಿನೆನ್" ಎಂದು ಸೂಚಿಸಲಾಗಿದೆ. 

ಹೆನ್ರಿ ಮರ್ಜರ್ ನ "ಸೀನ್ಸ್ ಡೆ ಲಾ ವಿಯ ದೆ ಬೊಹೆಮೆ" ಎಂಬ ಸಣ್ಣ ಕಥೆಗಳ ಸಂಗ್ರವನ್ನು (" ಬೋಹೀಮಿಯನ್ ಜೀವನದ ದೃಶ್ಯಗಳು" ), 1845 ರಲ್ಲಿ ಪ್ರಕಟಿಸಲಾಯಿತು. ಅಲ್ಲದೇ ಬೋಹೆಮಿಯವನ್ನು ವೈಭವಿಕರಿಸಲು ಮತ್ತು ಸಮರ್ಥಿಸಲು ಈ ಪುಸ್ತಕವನ್ನು ಬರೆಯಲಾಗಿತ್ತು. ಮರ್ಜರ್ ನ ಸಂಗ್ರಹವನ್ನು ಗೈಕೊಮೊ ಪುಸಿನಿ ಯವರ ಒಪೇರವಾದಂತಹ "ಲಾ ಬೋಹೆಮೆ" (1896) ಎಂಬ ಗೀತನಾಟಕದ ಆಧಾರದ ಮೇಲೆ ರೂಪಿಸಲಾಗಿದೆ. (ಪುಸಿನಿಯವರ ನಾಟಕವು, ಜೊನಾಥನ್ ಲಾರ್ಸನ್ ನ ಮ್ಯೂಸಿಕಲ್ "ರೆಂಟ್" ಗೆ ಮತ್ತು ಅನಂತರದ ರೆಂಟ್ ಸಿನಿಮಕ್ಕೆ ಮೂಲ ವಸ್ತುವಾಯಿತು. ಪುಸಿನಿಯಂತೆ, ಲಾರ್ಸನ್ ಕೂಡ ದಟ್ಟವಾದ ಪಟ್ಟಣ ಪ್ರದೇಶದಲ್ಲಿ ಬೋಹೀಮಿಯನ್ ನ ಅನ್ಯಾವೃತಭಾಗವನ್ನು ಪರಿಶೋಧಿಸಿದ್ದರು. ಈ ವಿಷಯಕ್ಕೆ ಸಂಬಂಧಿಸಿದಂತೆ 20 ನೇ ಶತಮಾನದ ಉತ್ತರಾರ್ಧದಲ್ಲಿ ನ್ಯೂಯಾರ್ಕ್ ನಗರವನ್ನು ಕಾಣಬಹುದಾಗಿದೆ. ಪ್ರದರ್ಶನವು, "ಲಾ ವಿಯಾ ಬೋಹೆಮೆ" ಎಂಬ ಹಾಡನ್ನು ಒಳಗೊಂಡಿತ್ತು. ಇದು ಆಧುನಿಕೊತ್ತರ ಬೋಹೀಮಿಯನ್ ಸಂಸ್ಕೃತಿಯನ್ನು ಪ್ರಶಂಸಿಸಿತು.)

ಇದೇ ಅರ್ಥದಲ್ಲಿ "ಬೋಹೀಮಿಯನ್" ಪದವನ್ನು ಇಂಗ್ಲೀಷ್ ಭಾಷೆಯಲ್ಲಿ , 1848 ರಲ್ಲಿ ಪ್ರಕಟಿಸಲಾದ ವಿಲಿಯಂ ಮೇಕ್ ಪೀಸ್ ಠ್ಯಾಕರೆ ಯವರ "ವ್ಯಾನಿಟಿ ಫೇರ್" ಎಂಬ ಕಾದಂಬರಿಯಲ್ಲಿ ಆರಂಭಿಕವಾಗಿ ಪ್ರಸಿದ್ಧಗೊಳಿಸಲಾಯಿತು. ಪರ್ಯಾಯ ಜೀವನ ಶೈಲಿಯನ್ನು ಎಲ್ಲರು ಭಾವಿಸಿರುವಂತೆ ಕಲಾವಿದರು ತಂದರೆಂಬ ಸಾರ್ವಜನಿಕ ಗ್ರಹಿಕೆಗೆ, ಮುಂದೆ ಜಾರ್ಜ್ ಡು ಮೌರಿಯರ್ ರವರು ಬೋಹೀಮಿಯನ್ ಸಂಸ್ಕೃತಿಯ ಬಗ್ಗೆ ಬರೆದ ಅತ್ಯಂತ ರೋಮಾಂಚಕಾರಿಯಾದ ಮತ್ತು ಉತ್ತಮವಾಗಿ ಮಾರಟವಾದ "ಟ್ರಿಲ್ಬಿ" (1894) ಎಂಬ ಕಾದಂಬರಿಯಿಂದ ಒಂದು ರೂಪದೊರೆಯಿತು. ಕಾದಂಬರಿಯು, ಪ್ಯಾರಿಸ್ ನ ಕಲಾವಿದರ ನಿವಾಸದಲ್ಲಿರುವ ಗಡಿಪಾರುಮಾಡಲಾದ ಮೂರು ಜನ ಇಂಗ್ಲೀಷ್ ಕಲಾವಿದರನ್ನು, ಅವರ ಐರಿಷ್ ಮಾದರಿಯನ್ನು, ಮತ್ತು ಪೂರ್ವ ಯುರೋಪಿನ ಅತ್ಯಂತ ವರ್ಣರಂಜಿತರಾದ ಇಬ್ಬರು ಸಂಗೀತಕಾರರನ್ನು ಚಿತ್ರಿಸುತ್ತದೆ.

ಸ್ಪ್ಯಾನಿಷ್ ಸಾಹಿತ್ಯದಲ್ಲಿ, ಬೋಹೀಮಿಯನ್ ಪ್ರವೃತ್ತಿಯನ್ನು ರಾಮಾನ್ ಡೆಲ್ ವ್ಯಾಲೆ-ಇನ್ ಕ್ಲ್ಯಾನ್ ರವರ "ಲ್ಯುಸೆಸ್ ಡೆ ಬೋಹೆಮಿಯ" ಎಂಬ ನಾಟಕದಲ್ಲಿ ನೋಡಬಹುದಾಗಿದೆ.("ಬೋಹೀಮಿಯನ್ ಬೆಳಕುಗಳು" ), ಇದನ್ನು 1920 ರಲ್ಲಿ ಪ್ರಕಟಿಸಲಾಯಿತು.

ಅಮೇರಿಕದ ಬೋಹೀಮಿಯನಿಸಂ
ಗತಕಾಲದಲ್ಲಿ ಬೋಹೀಮಿಯನ್ ಸಮುದಾಯಗಳು
ಬೋಹೀಮಿಯನಿಸಂ ನ ಮೂಲ
ಜನರು (ಸಾರ್ವಜನಿಕರು)